ബാബുല് സുപ്രിയോ ബിജെപി വിട്ട് പോയത് പാര്ട്ടിക്ക് നഷ്ടമല്ലെന്ന് സുവേന്ദു അധികാരി കോല്ക്കത്ത: ബാബുല് സുപ്രിയോ ബിജെപി വിട്ട് പോയത് പാര്ട്ടിക്ക് നഷ്ടമല്ലെന്ന് ബംഗാള് പ്രതിപക്ഷ നേതാവ് സുവേന്ദു അധികാരി. ബാബുല് ജനകീയ നേതാവോ നല്ല സംഘാടകനോ അല്ലെന്നും എന്നാല് തന്റെ സുഹൃത്താണെന്നും സുവേന്ദു അധികാരി പറഞ്ഞു. രാഷ്ട്രീയത്തില് അദ്ദേഹത്തിന് ഒരു പ്രാധാന്യവുമില്ല. പാര്ട്ടി വിട്ടത് അദ്ദേഹത്തിന്റെ വ്യക്തിപരമായ തീരുമാനമാണ്.എന്നാല് പാര്ലമെന്റ് അംഗത്വം ബാബുല് രാജിവെക്കണം. പോകുന്നതിന് മുമ്ബ് അദ്ദേഹം ബി.ജെ.പിയെ അറിയിക്കേണ്ടതായിരുന്നു. അദ്ദേഹത്തിനൊപ്പം കൂടുതല് കാലം പ്രവര്ത്തിച്ചിട്ടില്ലെങ്കിലും വ്യക്തിപരമായി ബാബുല് നല്ലൊരു സുഹൃത്താണെന്നും സുവേന്ദു അധികാരി കൂട്ടിച്ചേര്ത്തു. ബംഗാളില് മമത ബാനര്ജി തുടര്ഭരണം നേടി അധികാരത്തിലെത്തിയതിനു ശേഷം ബിജെപിവിട്ട് തൃണമൂലില് എത്തുന്ന അഞ്ചാമത്തെ പ്രമുഖ നേതാവാണ് സുപ്രിയോ. ടിഎംസി ജനറല് സെക്രട്ടറി അഭിഷേക് ബാനര്ജിയുടെയും മുതിര്ന്ന നേതാവ് ഡെറക് ഒബ്രയന്റെയും സാന്നിധ്യത്തിലാണ് ബാബുല് സുപ്രിയോ തൃണമൂല് അംഗത്വം സ്വീകരിച്ചത്. ശനിയാഴ്ചയാണ് ബാബുല് ബി.ജെ.പിയില് നിന്ന് രാജിവെച്ച് തൃണമൂല് കോണ്ഗ്രസില് ചേര്ന്നത്. നേരത്തെ തന്നെ ബി.ജെ.പി വിടുമെന്ന വാര്ത്തയുണ്ടായിരുന്നെങ്കിലും ഏത് പാര്ട്ടിയില് ചേരുമെന്ന സൂചനകള് നല്കിയിരുന്നില്ല.The post ബാബുല് സുപ്രിയോ ബിജെപി വിട്ട് പോയത് പാര്ട്ടിക്ക് നഷ്ടമല്ലെന്ന് സുവേന്ദു അധികാരി first appeared on Pradhana Vartha.